Romanus, miseratione divina Sancti-Angeli diaconus-cardinalis, apostolici sedis legatus, universis presentes litteras inspecturis, salutem in Domino. Noverit universitas vestra quod, cum multe essent controversie inter nobiles viros Theobaldum, comitem Campanie, ex parte una, et Guidonem, comitem Nivernensem, ex altera, super forteliciis, feodis et rebus aliis, tandem super omnibus querelis in nos compromiserunt, securitatibus hinc inde prestitis, quod per omnia haut et bas stabunt ordinationi nostre, sicut in eorum litteris continetur, quarum tenorem duximus presentibus inserendum. Ego Theobaldus, Campanie et Brie comes palatinus, notum facio universis quod ego, super omnibus querelis et controversiis que vertebantur inter me et Guidonem, comitem Nivernensem, necnon et super pace inter me et dictum Guidonem, comitem, reformanda et firmiter observanda, compromisi in venerabilem virum Romanum, Sancti-Angeli diaconum cardinalem, apostolice sedis legatum, promittens, prestito tactis sacrosanctis evangeliis et sanctis reliquiis juramento, quod ego haut et bas stabo super hiis ordinationi ipsius legati. Concedo etiam et volo quod idem legatus, ubicumque fuerit, sive in legatione, sive extra legationem, habeat potestatem, omni appellatione remota, animadvertendi in me et terram meam, si a dicto suo vel ordinatione sua me aliquando in aliquo contingerit resilere. Et super hoc omnino me suppono juridictioni ipsius vel illius seu illorum cui vel quibus in hac parte vices suas duxerit committendas. Datum, anno Domini millesimo ducentesimo vigesimo-nono, die veneris proxima post festum Sancti-Dionysii. Ego Guido, comes Nivernensis et Forensis, notum facio universis quod ego super omnibus querelis, Nos autem, pro bono pacis, ita duximus ordinandum: quandiu comes Guido Forensis, qui modo est, tenebit comitatum Nivernensem, fortalicias que sunt in marchia hujus comitatus Campanie, comitatus Nivernensis remanebunt fortalicie, et poterunt emendari, et circa easdem fortalicias ad unum jactum balite poterunt facere fortalicias et munire pro voluntate sua, sed novæ fortaliciæ in eisdem marchiis non poterunt fieri ab ipsis comitibus, nec ipsi sustinebunt quod ibi fiant ab aliis. De feodis de quibus erant controversie, remanebunt in possessione illi qui modo possidet. Si autem in justiciis eorumdem comitum alique controversie orirentur de novo, terminabuntur per P. Goin, militem, ex parte comitis Campanie et per Colinum de Castellione, militem, ex parte comitis Nivernensis. Et si isti non concordarent desuper, assumptus est Favaricus, abbas Virdiliacensis, qui eorum discordiam concordaret. Et si isti tres concordare non possent discordie, referrentur ad nos, et staretur ordinationi nostræ super eis. Si alterum vel utrumque de duobus premissis contingeret impediri, ita quod oporteret alios subrogari, loco P. Goin comes Campanie, et loco Colini comes Nivernie intra mensem utros substituere tenebuntur. Si, vero, loco abbatis Virdiliacensis oporteret alium substitui, nisi partes intra quadraginta dies concordarent de tertio assumendo, referretur ad nos, et nos tertium apponeremus. Dicimus etiam, per dictum nostrum, quod si aliqua controversia vel discordia orireretur inter dictos comites, non possent propter hoc recedere a pace et amicitia, nec aliquod malum sibi querere, donec illud nobis nuntiarent et nos animadverteremus in illum quem culpabilem videremus. Super nova villa Maugerii ita dicimus quod comes Campanie poterit reedificare villam illam, quando ei placuerit, ita tamen quod homines comitis Nivernie feodorum suorum vel custodiarum suarum ibi non poterit recipere, nec fortaliciam aliquam, nec mercatum poterit ibi facere, donec dicamus hoc per dictum nostrum. Et nos retinemus in potestate nostra ut possimus super hoc dicere dictum nostrum, quando nobis placuerit et videbimus expedire. Similiter dicimus de damnis factis comiti Campanie per comitem Nivernie in guerra, quod scilicet in potestate nostra retinemus dicere dictum nostrum super hiis, quando nobis placuerit, et videbimus expedire; et comes Campanie nihil poterit super hiis petere, donec protulerimus super hoc dictum nostrum. Hoc autem dicimus, salvo in omnibus jure dicti comitis Campanie et heredum suorum, et illorum heredum qui habebunt comitatum Nivernensem post comitem Guidonem. Ita quod ex hoc quod super premissis diximus vel ordinamus, nullum alterutrum partium prejudicium generetur, quin ex tunc possint habere inde prosequi jure suo. Nos autem plenariam potestatem retinemus supplendi, interpretandi, addendi et ordinandi etiam, sicut viderimus expedire. Hoc autem fecimus publicari et recitari in presentia supradictorum comitum, assistentibus venerabili patre archiepiscopo Senonensi, abbate Verdiliacensi, fratre Johanne de Milliaco, et aliis pluribus bonis viris. Dicti etiam comites super hoc requisiti, dictum nostrum acceptaverunt et ratum habuerunt. In cujus rei testimonium, presentes litteras sigilli nostri munimine fecimus roborari. Actum, Autissiodori, anno Domini millesimo ducentesimo vicesimo-nono, die dominica post festum Beati-Dionyni proximo.